

 REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

JEDINSTVENI UPRAVNI ODJEL

Bebrina 83, 35254 Bebrina,

OIB: 52630455645

Tel:035/433-109

KLASA: 112-01/24-01/4

URBROJ: 2178-2-02-24-2

Bebrina, 19. srpnja 2024. godine

Pročelnik Jedinstvenog upravnog odjela Općine Bebrina temeljem članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 6l/ll, 04/18 i 112/19), a u vezi s Ugovorom o dodjeli bespovratnih sredstava, Kodni broj: SF.3.4.11.01.0004 raspisuje

**OGLAS**

 **ZA PRIJEM SLUŽBENIKA/CE U SLUŽBU U JEDINSTVENI UPRAVNI ODJEL OPĆINE BEBRINA**

radi obavljanja poslova za vrijeme trajanja projekta „Radim i pomažem IV“ na puno radno vrijeme u Jedinstvenom upravnom odjelu Općine Bebrina,:

1. viši referent – koordinator projekta, 1 izvršitelj/ica na određeno vrijeme za vrijeme trajanja projekta uz obvezni probni rad od 2 mjeseca

**UVJETI ZA PRIJEM U SLUŽBU NA MJESTO VIŠI REFERENT – KOORDINATOR PROJEKTA**

Opći uvjeti

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima,
* osoba koja je strani državljanin ili osoba bez državljanstva, pored ispunjavanja uvjeta propisanih posebnim zakonom, potrebno je imati prethodno odobrenje središnjeg tijela državne uprave nadležnog za službeničke odnose.

Posebni stručni uvjeti:

* minimalno 1 godina radnog iskustva na odgovarajućim poslovima
* sveučilišni prijediplomski studij ili stručni prijediplomski studij ili stručni kratki studij društvenih, tehničkih i biotehničkih znanosti.
* poznavanje rada na računalu (poznavanje i aktivno korištenje interneta i Microsoft Office alata)
* poznavanje engleskog jezika i sposobnost učinkovite i jasne komunikacije na engleskom jeziku (B1)
* položen vozački ispit B kategorije
* savjesnost, odgovornost i radna učinkovitost

Natjecati se mogu i kandidati koji nemaju položeni državni stručni ispit, uz obvezu da ga polože u zakonskom roku.

Radnim iskustvom na odgovarajućim poslovima podrazumijeva se radno iskustvo ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca te vrijeme samostalnog obavljanja profesionalne djelatnosti u skladu s posebnim propisima, te radno iskustvo u međunarodnim organizacijama ostvareno na poslovima tražene spreme i struke, sukladno članku 13. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 6l/ll, 04/18 i 112/19).

U službu ne može biti primljena osoba za čiji prijam postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/l l, 04/18 i 112/19).

Na oglas se ravnopravno mogu javiti kandidati oba spola. Sukladno Ustavnom zakonu o pravima nacionalnih manjina, a u vezi s člankom 56. a. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763) i 144/20) na području općine Bebrina nema pripadnika nacionalne manjine čija bi se zastupljenost u upravnom tijelu morala osigurati.

Kandidat koji ima pravo prednosti kod prijema prema posebnom zakonu, dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima.

Da bi ostvario pravo na prednost pri zapošljavanju, kandidat koji ispunjava uvjete za ostavrivanje tog prava dužan je uz prijavu na oglas priložiti sve dokaze o ispunjavanju svih uvjeta navedenih u oglasu, te dokaze o ispunjavanju uvjeta za ostavrivanje prava na prednost pri zapošljavanju.

Podaci o uvjetima za ostavrivanje prava na prednost pri zapošljavanju dostupni su na internetskoj stranici ministarstva pravosuđa i uprave

<https://mpu.gov.hr/o-ministarstvu/ustrojstvo/uprava-za-pravosudnu-i-upravnu-inspekciju/prednost-pri-zaposljavanju/22265>

**PRIJAVA NA OGLAS TREBA SADRŽAVATI:**

**Uz vlastoručno potpisanu pisanu prijavu svi kandidati prilažu:**

* životopis
* dokaz o stručnoj spremi (preslika diplome)
* dokaz o radnom iskustvu na odgovarajućim poslovima iz kojeg je vidljivo da je radno iskustvo ostvareno na poslovima odgovarajuće struke i spreme (ugovor o radu, rješenje o rasporedu ili izjava/potvrda poslodavca iz koje je vidljivo da je ostvareno radno iskustvo na poslovima vezanim uz projekte i opće poslove odgovarajuće stručne spreme i struke u trajanju od najmanje 1 godine)
* dokaz o položenom vozačkom ispitu (preslika vozačke dozvole)
* dokaz o položenom državnom ispitu (ako je ispit položen)
* potvrda o podacima evidentiranim u matičnoj evidenciji Hrvatskog zavoda za mirovinsko

osiguranje (potvrda o stažu)

* dokaz o hrvatskom državljanstvu (preslika domovnice ili osobne iskaznice) odnosno za osobe sa stranim državljanstvom ili osobe bez državljanstva dokaz o ispunjavanju uvjeta propisanih posebnim zakonom i prethodno odobrenje središnjeg tijela državne uprave nadležnog za službeničke odnose,
* uvjerenje nadležnog općinskog suda da se protiv kandidata ne vodi istražni ili kazneni postupak, ne starije od 1 (jednog) mjeseca od dana objave ovog oglasa
* vlastoručno potpisana izjava kandidata da ne postoje zapreke za prijam u službu iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (izjavu nije potrebno ovjeravati)
* dokaz o poznavanju rada na računalu (svjedodžba, potvrda, pisana izjava kandidata i slično)
* dokaz o poznavanju engleskog jezika (svjedodžba, potvrda, pisana izjava kandidata i slično)
* vlastoručno potpisanu izjavu o davanju suglasnosti za prikupljanje osobnih podataka koja se može preuzeti na web-stranici Općine Bebrina www.bebrina.hr

Ukoliko je na pojedinim dokumentima uz prijavu navedeno različito osobno ime kandidata zbog promjene osobnog imena, kandidat je obvezan u prijavi priložiti dokaze o promjeni osobnog imena (presliku rješenja o promjeni osobnog imena, presliku vjenčanog lista i slično)

Osobni podaci koji se prikupljaju kao dio prijave na oglas prikupljaju se u svrhu provedbe postupka oglasa za prijem u službu i čuvat će se u Jedinstvenom upravnom odjelu općine Bebrina sukladno propisima o zaštiti osobnih podataka. Dokumenti predani uz prijavu ne vraćaju se kandidatima.

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o prijemu u službu. Izabrani kandidat koji ne ispunjava uvjet zdravstvene sposobnosti ne može biti primljen u službu.

Za kandidate prijavljene na oglas koji ispunjavaju formalne uvjete oglasa provest će se prethodna provjera znanja i sposobnosti pisanim testiranjem i razgovorom-intervjuem. Kandidat je obvezan pristupiti prethodnoj provjeri znanja. Ako kandidat ne pristupi provjeri znanja, smatrat će se daje povukao prijavu na oglas.

Smatra se da je kandidat zadovoljio na testiranju ako je ostvario najmanje 50% bodova iz svakog dijela testiranja.

Opis poslova i podaci o plaći radnog mjesta koje se popunjava oglasom, vrijeme i način obavljanja prethodne provjere znanja i sposobnosti kandidata, područje provjere te izvori za pripremanje kandidata za provjeru objavit će se na web stranici Općine Bebrina - [www.bebrina.hr](http://www.bebrina.hr).

Na oglasnoj ploči Općine Bebrina, Bebrina 83, 35 254 Bebrina i na web stranici [www.bebrina.hr](http://www.bebrina.hr) objavit će se vrijeme održavanja prethodne provjere znanja kandidata i područje provjere te izvori za pripremanje kandidata za provjeru najmanje 5 (pet) dana prije održavanja provjere.

Prijave na oglas, s dokazima o ispunjenju uvjeta podnose se u roku od **8 dana od dana objave oglasa u Hrvatskom zavodu za zapošljavanje** i to neposredno Jedinstvenom upravnom odjelu putem pisarnice u zatvorenoj omotnici ili preporučeno poštom, u zatvorenoj omotnici, na adresu**: Općina Bebrina, Bebrina 83, 35 254 Bebrina**, s obveznom naznakom:

**"OGLAS ZA PRIJEM SLUŽBENIKA U SLUŽBU ZA VRIJEME TRAJANJA PROJEKTA „RADIM I POMAŽEM IV“"**

Urednom prijavom smatra se prijava koja sadrži sve podatke i priloge navedene u oglasu. Kandidati koji ne prilože svu potrebnu dokumentaciju neće se pozvati na dopunu prijave.

Osoba koja nije podnijela pravodobnu i urednu prijavu ili ne ispunjava formalne uvjete oglasa ne smatra se kandidatom prijavljenim na oglas i njegova se prijava neće razmatrati.

Osobi koja nije podnijela pravodobnu i urednu prijavu ili ne ispunjava formalne uvjete oglasa dostavit će se pisana obavijest. O rezultatima postupka oglasa, kandidati će biti obaviješteni u roku od 30 dana od isteka roka za podnošenje prijava.

PROČELNIK

JEDINSTVENOG UPRAVNOG ODJELA

Jelena Pavić, dipl. iur.

DOSTAVITI

1. Hrvatski zavod za zapošljavanje, Područni ured Slavonski Brod

Vukovarska 11, 35 000 Slavonski Brod

1. Mrežna stranica općine Bebrina [www.bebrina.hr](http://www.bebrina.hr)
2. Oglasna ploča Općine Bebrina, Bebrina 83
3. Jedinstveni upravni odjel
4. Pismohrana.